en en ms br id en en id ms ms ms en id id id id id id id id id id ms en en id ms id id ms ms ms ms hu en id id en en it id id id id id id id id id id id de en eu en ms id id id id id id en sw en id ms it id en eu en ms ms id id id id id id id id id id ms tr id ms id id id ms nl en en en nl en ms uk en en fr en en en cs en en en en en cs da da cs cs en en en cs da da cs en cs cs en en en nl en ca ms en ms nl id nl ms en it ms ms zh ms en io uz la io nb io io uk zh id ro en en hu ro pl en en eu en ms id en en de en ro en id hbs_lat id uk en ur az id id pt en id pt id ms pt en ms pt en en pt en ms pt id ms pt ms id pt en ms en
Islamic Society of United Teenagers (IN-SOFT) UiTM Johor
"Dalam Kelembutan, Satu Barisan, Menuju Perubahan"
Ya Allah... Sesungguhnya Engkau Maha Mengetahui Bahwa hati-hati ini telah berkumpul untuk mencurahkan mahabbah kepadaMu, Bertemu untuk taat kepadaMu, Bersatu dalam rangka menyeruMu, Dan berjanji setia untuk membela syariatMu, Maka kuatkanlah ikatan pertaliannya... Ya Allah... Abadikanlah kasih sayangnya, Tujukkanlah jalannya, Dan penuhilah dengan cahayaMu yang tak akan pernah redup, Lapangkanlah dadanya dengan limpahan iman dan keindahan tawakal kepadaMu, Hidupkanlah dengan ma'rifahMu, Dan matikanlah dalam keadaan syahid dijalanMu... Sesungguhnya Engkau sebaik-baik pelindung dan sebaik-baik penolong.
Seorang pemuda berambut hijau, terdapat parut di wajahnya. Mukanya kelihatan bengis. Subang tergantung di sebelah telinganya. Dia memakai baju berlambang tengkorak. Tatu-tatu liar terlukis di tangan. Di lengannya berbalut gelang berduri. Jari jemari penuh dengan cincin-cincin tengkorak. Tali pinggangnya lengkap dengan buku lima. Dengan seluar jeans compang-camping.
Dia datang kepada anda dan berkata...
"Gua nak ikut lu belajar agama. Nak join lu punya usrah."
"Dude, I wanna convert to Islam."
Apakah persepsi anda kala itu??
Fenomena yang sering berlaku pada seorang daie, lebih-lebih lagi bagi mereka yang baru menyingkap jalan dakwah dan tarbiah, atau dengan erti kata lain 'darah muda', terlalu memilih untuk buat dakwah. Sebaik sahaja ingin terjun ke medan dakwah, perkara pertama yang difikirkan adalah cari mad'u yang berpotensi. Mungkinkah 'berpotensi' itu didefinisikan dengan seseorang yang rajin solat jemaah di masjid, yang pakai tudung labuh, dan sebagainya. Sedangkan mereka yang berambut warna-warni, bertatu, tidak memakai tudung dan lain-lain dianggap tiada potensi dakwah.
Saya pernah didatangi seseorang yang mengaku hobinya adalah berzina. Sejak dari tingkatan dua dia sudah mula berzina. Katanya setiap 'Friday Night', akan ada anak-anak ayam yang bakal diratah pada hari itu. Suatu hari, dia datang kepada saya dan menceritakan yang dia bermimpi kena azab. Hinggakan bila sedar dari tidur, rasa azab tu masih bersisa. Hakikat kebenarannya hanya dia seorang yang tahu.
Jika seseorang daie tidak bijak mengubah persepsinya ketika itu, mungkin hasrat dia ingin berubah akan dipersoalkan. Mampu ke dia nak berubah?
Tidakkah golongan seperti ini sangat-sangat berpontensi? Mengapa saya katakan sedemikian? Kerana mereka mempunyai hasrat ingin berubah. Dan tanggungjawab kita sebagai daie adalah untuk membimbing mereka, bukan mengubah mereka. Sekiranya dia tetap tidak berubah, itu adalah rahsia Allah. Walau secara psikologinya, kita dianggap telah gagal dalam dakwah. Andai anda mengaku diri anda sebagai daie, bersedialah menempuh kegagalan dalam dakwah. Bila anda beri pengisian dalam majlis-majlis ta'lim, 9 orang yang dengar, 3 orang yang akan memberi perhatian, dan hanya seorang yang benar-benar bersedia untuk memberi komitmen. Itulah lumrah dalam dakwah.
"Manusia umpama galian seperti galian emas dan perak. Mereka yang terbaik masa jahiliah adalah terbaik juga masa Islam bila dia faham."
Bukanlah bererti golongan-golongan elit tak boleh dijadikan sasaran. Malah dengan mensasarkan golongan yang berpewatakan menarik, bagus akhlak, cemerlang intelek, besar pengaruh juga merupakan salah satu strategi dalam dakwah. Apa yang ingin disampaikan di sini, bila mana ada seorang jahil yang inginkan Islam, janganlah mensia-siakan dia. Mungkin kerana kesungguhan dia ingin memahami Islam dapat menyumbang saham kita di sisi Allah.
Suatu perkara lagi yang membuatkan dakwah lambat berkembang. Kerana persepsi daie itu sendiri terhadap kuantiti sasaran mad'u. Yang pergi masjid sikit. Yang disasarkan golongan yang pergi masjid. Bila dah selesai dakwah mereka, tak bermakna kerja dakwah sudah selesai. Sebagai contoh, golongan belia dalam negara terdapat berjuta-juta orang. Apakah sudah habis orang yang hendak didakwah hinggakan seseorang daie itu tidak mahu buat kerja-kerja dakwah?
Persepsi 'Dakwah Masjid' ini perlu diubah. Dakwah bukan untuk orang yang lemah terjun ke medan masyarakat.
Kesannya, bila golongan kaki masjid menolak ajakan dakwah anda, secara tak langsung anda akan persoalkan tindakan mereka dengan pelbagai persoalan. Hal ini kerana tekanan yang dialami sang daie yang gagal menawan hati mad'u. Bila dah tak berjaya, jangan putus asa, ramai lagi mereka-mereka yang berpotensi untuk dijadikan batu-batu asas Islam. Kerana itulah dengan memaksa seseorang itu datang usrah, halaqah dan program-program Islami yang lain bukanlah sesuatu tindakan yang bijak. Ianya jelas menunjukkan keadaan si daie yang mendesak dan terdesak. Lebih teruk lagi, berlakulah fenomena 'curi mencuri mad'u'. Daie A curi mad'u dari daie B. Persatuan A curi ahli persatuan B. Jemaah A DF mad'u jemaah B. Akhirnya terganggu proses tarbiah si mad'u. Tidakkah ini salah satu jentera yang merobohkan batu-bata Islam?
Oleh itu, janganlah terlalu memandang luaran dalam memilih mad'u, tetapi pandanglah kesungguhan mereka untuk memahami Islam. Kerana setiap perkenalan itu merupakan peluang dakwah. Wallahua'lam
Posted by Mus'ab Umair at 1:41 AM 4 comments
Thursday, January 12, 2012
Suruhan Tuhan! Antara tuntutan & keikhlasan...
Adik : Akak , kenapa akak tak tutup aurat masa keluar tadi ? Kawan adik tu , kakak dia tutup aurat tau.. cantik je nampak ..
Kakak : Akak ni tak tutup aurat pun masih jaga tatasusila tauuu ... Kawan adik tu , kakak dia tu ada pakwe... Haa... walaupun tutup aurat tapi dok berpegangan tangan bila dating .. Baik toksah pakai tudung tau... lagi teruk dari orang tak pakai tudung.. huh
Adik : Oh .. macam tu ke ... kalau gitu tak yah solat gak la kan ... tak yah puasa ... yeahooo.. bestnyaaa...
Kakak : Eh.. mana boleh ... puasa , solat tu kan wajib... tuntutan agama ..
Adik : Tutup aurat tu tak wajib ke kakak ?
Kakak : Wajib ... tapi bila nak buat tu , kena la ikhlas... kalau tak ikhas , tak guna .. tak dapat pahala ...
Adik : Ooo... kalau cam tu sama la kak.. tak yah puasa , tak yah solat.. sbb adik tak ikhlas lagi.. Kawan adik tu puasa sebab nak kurus .. nak diet jer .. bukan sebab Allah pun .. kan kan ..
Ramai yang menjaga solat & puasa, namun tidak menjaga aurat. Ramai yang menjaga aurat, namun tidak menjaga solat & puasa. Ramai yang berpuasa, namun tidak bersolat & menutup aurat...
Ada bermacam-macam peel umat Islam. Kita dikurniakan akal & ilmu, tahu membezakan buruk & baik. Justeru, tunaikanlah kewajipan & suruhan Tuhan tanpa ada sebarang kompromi...
Posted by IN-SOFT at 6:53 PM 1 comments
Saturday, October 8, 2011
Beberapa ketika yang silam, ada seorang Ikhwah yang mempunyai seorang anak lelaki bernama Mat. Mat membesar menjadi seorang yang lalai menunaikan suruhan agama. Meskipun telah berbuih ajakan dan nasihat, suruhan dan perintah dari ayahnya agar Mat bersembahyang, puasa dan lain-lain amal kebajikan, dia tetap meninggalkannya. Sebaliknya amal kejahatan pula yang menjadi kebiasaannya. Kaki judi, kaki botol, dan seribu satu macam jenis kaki lagi menjadi kemegahannya.
Suatu hari Ikhwah tadi memanggil anaknya dan berkata,
“Mat, kau ni terlalu sangat lalai dan berbuat kemungkaran. Mulai hari ini aku akan pacakkan satu tiang di tengah halaman rumah kita. Setiap kali kau berbuat satu kejahatan, maka aku akan benamkan satu paku ke tiang ini. Dan setiap kali kau berbuat satu kebajikan, sebatang paku akan ku cabut keluar dari tiang ini.”
Bapanya berbuat sepertimana yang dia janjikan, dan setiap hari dia akan memukul beberapa batang paku ke tiang tersebut. Kadang-kadang sampai berpuluh paku dalam satu hari. Jarang-jarang benar dia mencabut keluar paku dari tiang.
Hari bersilih ganti, beberapa purnama berlalu, dari musim ribut tengkujuh berganti kemarau panjang. Tahun demi tahun beredar lepas. Tiang yang berdiri megah di halaman kini telah hampir dipenuhi dengan tusukan paku-paku dari bawah sampai ke atas. Hampir setiap permukaan tiang itu dipenuhi dengan paku-paku.
Ada yang berkarat lepat dek kerana hujan dan panas. Setelah melihat keadaan tiang yang bersusukan dengan paku-paku yang menjijikkan pandangan mata, timbullah rasa malu dan keinsafan dalam diri Mat kerana selama ini bergelumang dalam dosa dan noda. Maka dia pun berazamlah untuk memperbaiki dirinya. Mulai detik itu, Mat mula sembahyang. Hari itu saja lima butir paku dicabut ayahnya dari tiang.
Besoknya sembahyang lagi ditambah dengan sunat-sunatnya. Lebih banyak lagi paku tercabut. Hari berikutnya Mat tinggalkan sisa-sisa maksiat yang melekat. Maka semakin banyaklah tercabut paku-paku tadi. Hari demi hari, semakin banyak kebaikan yang Mat lakukan dan semakin banyak maksiat yang ditinggal, hingga akhirnya hanya tinggal sebatang paku yang tinggal melekat di tiang. Maka ayahnyapun memanggillah anaknya dan berkata:
“Lihatlah anakku, ini paku terakhir, dan akan aku cabutkannya keluar sekarang”.
Tidakkah kamu gembira? Mat merenung pada tiang tersebut, tapi disebalik melahirkan rasa gembira sebagai yang disangkakan oleh ayahnya, dia mula menangis teresak-esak.
“Kenapa anakku?” tanya ayahnya, “aku menyangkakan tentunya kau gembira kerana semua paku-paku tadi telah tiada.
Dalam nada yang sayu Mat mengeluh, “Wahai ayahku, sungguh benar katamu, paku-paku itu telah tiada, tapi aku bersedih kerana parut-parut lubang dari paku itu tetap kekal di tiang, bersama dengan karatnya.”
Posted by aNdi.Hanin::حنين at 12:54 PM 1 comments
Monday, June 27, 2011
Diceritakan di ha ri pembalasan kelak, ada seorang hamba Allah sedang diadili. Ia dituduh bersalah, menyia-nyiakan umurnya di dunia untuk berbuat maksiat. Tetapi dia berkeras membantah. "Tidak. Demi langit dan bumi sungguh ia tidak benar. Saya tidak melakukan semua itu". "Tetapi saksi-saksi mengatakan engkau betul-betul telah menjerumuskan dirimu kelembah dosa", jawab Malaikat. Orang itu menoleh ke kiri dan ke kanan, lalu ke segenap penjuru. Tetapi anehnya ia tidak menjumpai seorang saksi pun yang sedang berdiri.
Di situ hanya ada dia sendirian. Maka dia pun menyanggah, "Manakah saksi-saksi yang kau maksudkan? Di sini tidak ada sesiapa pun kecuali aku suaramu". "Inilah saksi-saksi itu," ujar Malaikat.
Tiba-tiba, mata berbicara, "Saya yang memandang." Disusuli oleh telinga, "Saya yang mendengar." Hidung pun tidak ketinggalan," Saya yang mencium." Bibir mengaku, "Saya yang merayu." Lidah menambah, "Saya yang menghisap." Tangan meneruskan, "Saya yang meraba dan memegang." Kaki menyusul, "Saya yang dipakai lari tidak ketahuan." "Nah.. kalau kubiarkan, seluruh anggota tubuhmu akan memberikan kesaksian tentang perbuatan aibmu itu", ucap malaikat. Ia putus asa dan amat berduka kerana sebentar lagi bakal dihumban ke dalam neraka jahanam.
Tatkala itu, sekonyong-konyong terdengar suara yang amat lembut dari selembar bulu matanya. "Saya pun ingin juga mengangkat sumpah sebagai saksi". "Silakan..", kata malaikat. "Terus terang saya katakan, menjelang ajalnya, pa da suatu tengah malam yang sunyi... aku pernah dibasahi dengan air matanya ketika dia sedang menangis menyesali perbuatan buruknya. Bukankah nabinya pernah berjanji.... bahawa apabila ada seorang hamba bertaubat, walaupun selembar bulu matanya sahaja yang dibasahi air mata, diharamkan baginya api neraka? Maka saya selembar bulu matanya berani tampil sebagai saksi bahawa dia telah melakukan taubat sampai membasahi saya dengan air mata penyesalan."
Dengan kesaksian selembar bulu mata itu, orang tersebut telah terlepas dari seksaan azab api neraka dan dihantar ke syurga. Sehingga terdengar suara bergaung kepada para penghuni syurga, "Lihatlah hamba Tuhan ini telah masuk ke syurga kerana pertolongan selembar bulu mata."
Firman Allah swt "Demi masa, sesungguhnya manusia itu benar-benar berada dalam kerugian, kecuali orang-orang yang beriman dan beramal soleh, saling ingat mengingati supaya mentaati kebenaran dan mengingati pada kesabaran." Surah Al-Asr.
Posted by IN-SOFT at 11:10 PM 0 comments
Saturday, March 26, 2011
KAU MEMBUAT AKU BERZINA DENGAN MU
Sebuah entri untuk renungan bersama....
DIPERSILAKAN BACA DI SINI
Sentiasalah mencuba untuk jadi yang lebih baik, kerana kita tidak tahu apa kesudahan hidup kita
Posted by aNdi.Hanin::حنين at 12:03 AM 0 comments
Saturday, March 12, 2011
Jangan Nafikan Hak Orang Lain
Oleh: Muhammad Syukri Bin Mansor
Seorang guru atau pensyarah sedang mengajar di hadapan dengan penuh keikhlasan. Beberapa orang pelajar di bahagian hadapan sedang memberi tumpuan di dalam kelas.
Malangnya segelintir pelajar di bahagian belakang kelas sedang sibuk bersembang dengan rancaknya, malah sehingga mengganggu pengajaran guru di hadapan sekaligus mengganggu pelajar-pelajar yang sedang memberi tumpuan.
Seorang pengunjung A sedang makan tengahari di sebuah kedai makan di bandar ibu kota. Dengan perut yang tengah lapar, maka pengunjung A tadi terus memesan makanan yang disediakan di dalam menu. Selang beberapa minit, hidangan pun sampai, maka pengunjung tadi pun memulakan suapan pertamanya.
Kemudian datang seorang pengunjung B lagi menghampiri kedai dan duduk di meja belakang pengunjung A lalu memesan hanya minuman. Sementara menunggu minumannya sampai, pengunjung B tadi mengeluarkan sekotak rokok dari poketnya lalu mengeluarkan sebatang rokok, lalu dihidupkan pemetik api untuk menyalakan rokoknya. Pengunjung A yang sedang menikmati juadahnya terus hilang selera disebabkan asap rokok tadi.
Bagaimana perasaan sahabat-sahabat jika perkara ini berlaku pada diri kita sendiri?
Dua situasi di atas mungkin pernah berlaku pada diri kita, mungkin di dalam kelas dan mungkin juga di kafe-kafe atau gerai makan. Mungkin perasaan geram, marah dan sebagainya akan timbul dalam diri kita dan mungkin juga sumpah seranah dan makian yang terkubur dalam hati yang tak mampu untuk diluahkan secara kasarnya.
Pernahkah orang yang melakukan perkara-perkara itu mengendahkan kehadiran kita?
Dunia ini bagaikan mereka yang punya, suka hati merekalah nak lakukan apa saja yang mereka suka, mereka nak bising ke, nak hisap rokok berpuluh-puluh batang ke, terpulang pada diri mereka. Mungkin itulah jawapan yang paling tepat yang boleh dikatakan bagi pihak mereka.
Jika dilihat dari perspektif kita mungkin mereka ini boleh digolongkan dalam golongan yang sebenarnya menafikan hak orang lain. Apabila menyebut menafikan hak orang lain, maka istilah yang boleh saya katakan tepat untuk mereka ialah zalim.
Apabila kita meletakkan sesuatu bukan pada tempatnya maka itu dikira zalim. Seorang yang membuat bising di dalam kelas ketika mana guru sedang mengajar dan pelajar lain sedang menumpukan pada pengajaran guru dikira zalim kerana dia telah menganggu hak guru yang sedang mengajar dan pelajar lain yang sedang belajar.
Manakala seorang perokok dikira zalim kerana dia telah menafikan hak orang lain untuk menghirup udara segar yang diciptakan oleh Allah kepada setiap makhluk di muka bumi ini.
Tidak tepatkah andaian ana ini?
Ketika mana kita sedang seronok dengan perbuatan kita, orang lain sedang sengsara dengan perbuatan yang kita lakukan. Adilkah begitu wahai sahabat-sahabat?
Saya tinggalkan persoalan terakhir ini untuk kita sama-sama muhasabah diri kita semula, mungkin banyak lagi perkara yang kita dah nafikan hak orang lain, cuma dua perkara ini yang hendak saya ketengahkan.
Cuba kita fikir-fikirkan semula, pernah tak kita nafikan hak orang lain. Wallahualam..
Posted by IN-SOFT at 11:17 PM 0 comments
Subscribe to: Posts (Atom)
Kelab Debat & Pidato
Persatuan Mahasiswa Masjid As-Syakirin
AKU MELIHAT PADA UMURKU 55 - LETRIK DAN AIR
Saat Kekasih Allah Dihina
Nota hati calon haji (3) - berkenal-kenalan
The Application of Ar-Rahn (Islamic Pawn Broking) Safekeeping Fee and Its Loan Margin: A Case of Ar-Rahn Operators In Banking and Cooperative Institutions
Dah Lama Tak Update Belog. Bila Nak Kahwen?
aku datang untuk pergi
Terlupakah kita untuk Bersyukur?
Awesome Inc. theme. Powered by Blogger.